b'\n_START_ARTICLE_\nDet egyptiske museet\n_START_PARAGRAPH_\nDet historiske museum i Kairo, ogs\xc3\xa5 kjent som Det egyptiske museet, huser en stor samling av oldsaker og mumier fra oldtidens Egypt. Det er den st\xc3\xb8rste samlingen i verden av antikviteter i fra denne perioden. Mye av dette er p\xc3\xa5 lager, men et representativt utvalg er utstilt.\n_START_SECTION_\nHistorie\n_START_PARAGRAPH_\nDen n\xc3\xa5v\xc3\xa6rende museumsbygningen st\xc3\xa5r ved Tahrir-plassen og ble etablert der i 1902. F\xc3\xb8r den tid hadde museet blitt flyttet flere ganger, som et resultat av plassproblem og d\xc3\xa5rlig plassering. _NEWLINE_Den egyptiske stat etablerte museet, det f\xc3\xb8rste bygget oppf\xc3\xb8rt i 1835 n\xc3\xa6r Ezbekeyah-hagene. Etter hvert ble dette byggverket for lite til \xc3\xa5 innholde alle gjenstandene. Det nye museet ble flyttet til bredden av Nilen i Boulaq i 1858. Dette museet ble \xc3\xb8delagt av flom i 1878 og en flyttet gjenstandene til et annet museum i Giza. Dette var siste lokalet f\xc3\xb8r man flyttet til der det st\xc3\xa5r n\xc3\xa5. Med p\xc3\xa5 flyttingene har det egyptiske museet ogs\xc3\xa5 f\xc3\xa5tt med seg gjenstander som har st\xc3\xa5tt p\xc3\xa5 vertsmuseet. Dette har bidratt til \xc3\xa5 samle flere statuer. _NEWLINE_Museet er i dag en st\xc3\xb8rre attraksjon for turister, som ogs\xc3\xa5 gjerne bes\xc3\xb8ker Citadellet.\n_START_SECTION_\nMuseet og samlingen\n_START_PARAGRAPH_\nMuseet inneholder 120\xc2\xa0000 sm\xc3\xa5 og store gjenstander. Flere faraoer fra de nyere dynastiene er vist fram, med innholdet i graven til Tutankhamon som h\xc3\xb8ydepunktet. \xc3\x85rlig er det rundt 2,5 millioner bes\xc3\xb8kende. _NEWLINE_P\xc3\xa5 grunnplanet av museet er det vist fram en stor samling av papyrus og mynter. De fleste papyrusene er redusert til mindre fragmenter ettersom \xc3\xa5rtusenene har slitt p\xc3\xa5 dem. Blant de spr\xc3\xa5kene som er brukt p\xc3\xa5 papyrusene er gresk, latin, arabisk og hieroglyfer fra oldtidens Egypt. Myntene er laget av forskjellige grunnstoff, som gull, s\xc3\xb8lv og bronse. Handelen i oldtida brakte mange typer mynter inn til Egypt, som greske, romerske og islamske. _NEWLINE_Videre er det flere gjenstander fra det Nyere Kongeriket, tidsperioden mellom 1550 og 1070 f.Kr. Dette er gjerne st\xc3\xb8rre objekter, som statuer, bord og kister. Blant annet blir det vist fram gjenstander fra gravkamrene til Tutmosis III, Tutmosis IV, Amenophis II, Hatshepsut og Maherpen. Flere objekt er fra Kongenes dal.\n_START_SECTION_\nGraven til Tutankhamon\n_START_PARAGRAPH_\nFaraoen Tutankhamons grav ble funnet i godt bevart tilstand, langt bedre enn gravene til de andre faraoene. Over 3\xc2\xa0500 gjenstander ble funnet inne i den, fra en dekorert gravkiste, smykker i elfenbein og gull, til vaser av alabast og flasker. Graven hadde flere v\xc3\xa5pen og instrumenter som ble brukt av kongen. Flere av gjenstandene er n\xc3\xa5 utstilt i museet. _NEWLINE_P\xc3\xa5 grunn av dette store funnet er Tutankhamon en av de mest kjente faraoene i dag. Selv om det var en stor samling i graven, ble den ikke funnet helt intakt. Man mener at to r\xc3\xb8verier skjedde mens graven enda var relativt ny. _NEWLINE_Den mest kjente arkeologiske gjenstanden var Tutankhamons gylne maske, som l\xc3\xa5 opp\xc3\xa5 mumiefjeset. Masken er 12 kilo tung av solid gull og en g\xc3\xa5r ut fra at den viser hvorledes faraoens ansikt egentlig s\xc3\xa5 ut. Ogs\xc3\xa5 denne ligger p\xc3\xa5 det historiske museet.'